wickkiey/tamil-wikipedia-chunked huggingface dataset:
# மலாயா தேசிய விடுதலை இராணுவம்

## கெரில்லா போர்

மலாயா தேசிய விடுதலை இராணுவத்தினர் (**MNLA**) கொரில்லா போர்த் தந்திரங்களைக் கையாண்டனர். மின்நிலையங்கள், நீர்த்தேக்கங்கள் போன்றவற்றைச் சேதம் அடையச் செய்தல், ரப்பர் தோட்டங்களில் தாக்குதல் நடத்துதல், பொது போக்குவரத்திற்கு குந்தகம் விளைவித்தல் போன்றவையே மலாயா தேசிய விடுதலை இராணுவத்தினர் கையாண்ட கொரில்லா போர் தந்திரங்களாகும்.  
அப்போது மலாயாவில் 3.12 மில்லியன் சீனர்கள் இருந்தனர். இவர்களில் ஏறக்குறைய 500,000 பேர் மலாயா தேசிய விடுதலை இராணுவத்தினருக்கு ஆதரவாக இருந்தனர். மலாய்க்காரர்களில் சிலரும் இந்தியர்கள் சிலரும் ஆதரவு வழங்கினர்.
# மலாயா தேசிய விடுதலை இராணுவம்

## கெரில்லா போர்

### சீனர்களின் ஆதரவு

சீனர்களைப் பொறுத்தவரையில் அதிக அளவில் ஆதரவு வழங்கினர். தவிர சிலாங்கூர் மாநிலத்தைச் சேர்ந்த பத்தாங்காலி, களும்பாங், பேராங், பத்து ஆராங், உலு சிலாங்கூர் மாவட்டம், முவாலிம் மாவட்டம்; பேராக் மாநிலத்தைச் சேர்ந்த சிம்மோர், தஞ்சோங் மாலிம், சிலிம் ரிவர், பீடோர், துரோலாக், சுங்கை சிப்புட் போன்ற இடங்களில் வாழ்ந்த இந்தியர்களும் ஓரளவிற்கு ஆதரவுகளை வழங்கி உள்ளனர்.  
மலாயா தேசிய விடுதலை இராணுவத்தினர் சீனர்களின் ஆதரவைப் பெற்றதற்கு சில முக்கிய காரணங்கள் உள்ளன. உள்ளாட்சி தேர்தல்களில் வாக்களிக்க சீனர்கள் மறுக்கப்பட்டனர்; சீனர்களுக்கு நில உரிமைகள் இல்லாமல் போனது; போர்க் காலத்தில் பெருவாரியான சீனர்கள் ஏழைகளாக இருந்தது போன்ற காரணங்கள் சொல்லப் படுகின்றன.
# மலாயா தேசிய விடுதலை இராணுவம்

## கெரில்லா போர்

### மார்க்சிய லெனினிச சித்தாந்தங்கள்

மலாயா தேசிய விடுதலை இராணுவத்தினருக்கு ’மின் யுவான்’ (*Min Yuen*) எனும் பொருளுதவி துணை அமைப்பு இருந்தது. இந்த மின் யுவான் துணை அமைப்பு பொதுமக்களுடன நெருக்கமான தொடர்புகளைக் கொண்டு இருந்தது. மலாயா தேசிய விடுதலை இராணுவத்தினருக்குத் தேவையான உணவு, மருந்துப் பொருட்களை 'மின் யுவான்' வழங்கி வந்தது.  
மலாயா தேசிய விடுதலை இராணுவத்தினர் அடர்ந்த காடுகளில் இராணுவ முகாம்களை அமைத்து வைத்திருந்தனர். அந்த முகாம்களில் அவர்களுக்கு மார்க்சிய-லெனினிச சித்தாந்தங்கள் சொல்லித் தரப்பட்டன. இராணுவ போர்ப் பயிற்சிகள் பயிற்றுவிக்கப்பட்டன. தவிர, பொதுமக்களிடம் விநியோகம் செய்யச் சொல்லி அரசியல் செய்தி சுற்றறிகைகளும் வழங்கப்பட்டன.
# மலாயா தேசிய விடுதலை இராணுவம்

## பிரிக்சு திட்டம்

பகுதியில் ரோந்துப் பணியில் ஈடுபட்டுள்ள மலாயா காவல்துறை]]  
மலாயா தேசிய விடுதலை இராணுவத்தின் அச்சுறுத்தல்களைச் சமாளிக்க சில முக்கிய நடவடிக்கைகளை பிரித்தானிய மலாயா அரசாங்கம் மேற்கொண்டது. ஈயச் சுரங்கங்கள், ரப்பர் தோட்டங்கள் போன்றவற்றைப் பாதுகாக்கும் முயற்சிகளில் ஈட்டுபட்டது.  
பிரிக்ஸ் திட்டம் (*Briggs Plan*) எனும் ஒரு திட்டத்தையும் அமல் செய்தது. மலாயா தேசிய விடுதலை இராணுவத்னருக்கு பொதுமக்களிடம் இருந்து கிடைக்கும் பொருளுதவிகளைத் துண்டிப்பதுதான் ’பிரிக்சு’ திட்டத்தின் தலையாய நோக்கமாகும். ’பிரிக்சு’ திட்டத்தை உருவாக்கியவர் எரோல்டு பிரிக்ஸ் (*General Sir Harold Briggs*). இவர் அப்போது மலாயாவின் பிரித்தானிய இராணுவத்தின் நடவடிக்கை இயக்குநராக இருந்தார்.
# மலாயா தேசிய விடுதலை இராணுவம்

## பிரிக்சு திட்டம்

### மலாயா புதுக்கிராமங்கள்

பிரிக்ஸ் திட்டத்தின் கீழ் மலாயா முழுமைக்கும் 450 புதுக்கிராமங்கள் உருவாக்கப் பட்டன. அந்தப் புதுக் கிராமங்களில், பொதுமக்கள் மறுக் குடியேற்றம் செய்யப் பட்டனர்.  
இந்தத் திட்டத்தின் கீழ், மலாயாவின் மக்கள் தொகையில் 10% விழுக்காட்டினர்; வலுக்கட்டாயமாக அவர்களின் குடியிருப்பு நிலங்களில் இருந்து, புதுக்கிராமங்கள் என்று அழைக்கப்படும் கட்டுப்பாட்டு முகாம்களுக்கு மாற்றப் பட்டனர். பெரும்பாலான இந்த மறுக் குடியிருப்புகளில் சீன வம்சாவளியினர்தான் மிகுதியாகக் குடி அமர்த்தப்பட்டனர் (400,000 பேர்).
# மலாயா தேசிய விடுதலை இராணுவம்

## பிரிக்சு திட்டம்

### என்றி கர்னி

மலாயா அவசரகாலம் நடைமுறைக்கு வந்து ஒரு மாதத்திற்குள், மலாயாவிற்கான ஐக்கிய இராச்சியத்தின் உயர் ஆணையர் (*Britain's High Commissioner in Malaya*) எட்வர்ட் ஜென்ட் (*Edward Gent*) ஒரு விமான விபத்தில் காலமானார். அவருக்குப் பதிலாக சர் என்றி கர்னி (*Henry Gurney*) என்பவர் பதவி ஏற்றார்.  
சர் என்றி கர்னி மலாயா கம்யூனிஸ்டுகளின் சித்தாந்தங்களையும் தீவிரவாதத்தையும் முறியடித்த பெருமைக்கு உரியவர். அவர் மலாயாவில் பல சீர்திருத்தங்களைக் கொண்டு வந்தார். மலாயா கம்யூனிச ஆதரவாளர்களை அழிப்பதில் உறுதிபூண்டு போராடினார்.  
ஆனால், மலாயா தேசிய விடுதலை இராணுவத்தினரால் 1951-ஆம் ஆண்டு பிரேசர் மலையில் (*Fraser's Hill*) சுட்டுக் கொல்லப்பட்டார். சர் என்றி கர்னியின் கல்லறை கோலாலம்பூர் செராஸ் சாலையில் இருக்கிறது.
# மலாயா தேசிய விடுதலை இராணுவம்

## பிரிக்சு திட்டம்

### பரவலான வெறுப்புணர்வு

சர் என்றி கர்னி கொல்லப்பட்ட நிகழ்ச்சி; மலாயா மக்களிடையே, மலாயா தேசிய விடுதலை இராணுவத்தினர் மீது ஒரு பரவலான வெறுப்புணர்வை ஏற்படுத்தியது. ஒரு நாட்டின் உயர் ஆணையருக்கே பாதுகாப்பு இல்லை என்றால் சாதாரண மக்களின் நிலை என்ன எனும் ஒரு கேள்விக்குறி மக்களிடையே தோன்றியது. அதனால், மலாயா கம்யூனிச சித்தாந்தங்களில் பொது மக்கள் அதிருப்தி அடைந்தனர்.  
சர் ஹென்றி கர்னியின் பின்னவராக வந்த ஜெரால்ட் டெம்ப்ளர் பல அதிரடி நடவடிக்கைகளில் இறங்கினார். மலாயாவில் வாழும் சீனர்களுக்கு வாக்களிக்கும் உரிமைகளை உடனடியாக வழங்கினார். ’பிரிக்ஸ்’ திட்டத்தையும் தொடர்ந்து செயல்படுத்தினார். மலாயா இராணுவம் எனும் ஒரு புதிய இராணுவப் படையையும் உருவாக்கினார்.  
கம்யூனிஸ்டு கொரில்லாக்களைக் கண்டுபிடித்துக் கொடுப்பவர்களுக்கு சன்மானத் தொகையையும் கூட்டி பொதுமக்களை உற்சாகப் படுத்தினார். காவல் துறையின் புலான்ய்வுத் துறையையும் விரிவாக்கம் செய்தார்.
# மலாயா தேசிய விடுதலை இராணுவம்

## பொது மன்னிப்பு

1955 செப்டம்பர் 8ஆம் தேதி மலாயா கம்யூனிஸ்டுகளுக்கு பொது மன்னிப்பு வழங்கப் படுவதாக மலாயாக் கூட்டரசு அரசாங்கம் அறிவித்தது. இதே போன்ற ஓர் அறிவிப்பை சிங்கப்பூர் அரசாங்கமும் அறிவித்தது. ஆனால், மலாயா தேசிய விடுதலை படையினருடன் எவ்வித பேரமும் பேச முடியாது என்று அப்போதைய மலாயாவின் முதலமைச்சர் துங்கு அப்துல் ரகுமான் அறிவித்தார்.
# மலாயா தேசிய விடுதலை இராணுவம்

## பொது மன்னிப்பு

### பொதுமன்னிப்பின் மூல கூறுகள்

- அவசரகாலம் தொடர்பான தவறுகளைச் செய்தவர்கள் உடனடியாக சரண் அடையலாம். அவர்கள் மீது சட்ட ஒழுங்கு நடவடிக்கை எடுக்கப்பட மாட்டாது.
- இப்போதே அவர்கள் விரும்பும் நபரிடம் சரண் அடையலாம். பொது மக்களிடமும் சரண் அடையலாம்.
- பொதுவான சண்டை நிறுத்தம் அறிவிக்கப்படவில்லை. பாதுகாப்பு படையினர் எப்போதும் தயார் நிலையில் இருப்பார்கள்.
- சரண் அடைந்தவர்களிடம் அரசாங்கம் விசாரண நடத்தும்.
- ஒருவர் சரண் அடைந்து நாட்டிற்கு விசுவாசமாக நடந்து கொள்ள விரும்பினால் அவருக்கு அரசாங்கம் எல்லா வகைகளிலும் உதவி செய்யும்.
- சமுதாயத்தில் ஒருவராக ஏற்றுக் கொள்ளப்படுவார். அவருடைய குடும்பத்தாருடன் இணைத்து வைக்கப்படுவார்.
- சரண் அடைந்த பின்னர் அவர்களுடைய நடமாட்டம் தொடர்ந்து கவனிக்கப்படும்.
- சீனாவிற்குத் திரும்பிச் செல்ல விரும்புகிறவர்களுக்கு வாய்ப்புகள் வழங்கப்படும்.
# மலாயா தேசிய விடுதலை இராணுவம்

## பாலிங் பேச்சுவார்த்தை

தன்னுடைய நோக்கம் வெற்றி பெறவில்லை என்பதை உணர்ந்த சின் பெங், ஆளும் பிரித்தானிய அரசாங்கத்துடன் பேச்சு வார்த்தைகள் நடத்த அழைப்பு விடுத்தார். அந்தப் பேச்சு வார்த்தை மலேசிய வரலாற்றில் மிகவும் புகழ்பெற்றது. 1955 டிசம்பர் 28ஆம் தேதி கெடா, பாலிங்கில் உள்ள பாலிங் அரசாங்க ஆங்கிலப் பள்ளியில் நடைபெற்றது.  
மலாயா கம்யூனிஸ்டு கட்சியின் சார்பில் சின் பெங், அதன் தலைமைச் செயலாளர் ரசீட் மைடின், மத்திய பிரசார அமைப்பின் தலைவர் சென் தியென் கலந்து கொண்டனர். மலாயா அரசாங்கத்தைப் பிரதிநிதித்து துங்கு அப்துல் ரகுமான், டத்தோ டான் செங் லோக், சிங்கப்பூர் முதலமைச்சர் டேவிட் மார்ஷல் ஆகியோர் கலந்து கொண்டனர்.
# மலாயா தேசிய விடுதலை இராணுவம்

## பாலிங் பேச்சுவார்த்தை

### தோல்வியில் முடிந்த பேச்சுவார்த்தை

சண்டை சச்சரவுகளுக்கு ஒரு சுமுகமான முடிவு காண்பதே அந்த பாலிங் பேச்சுவார்த்தையின் முக்கிய இலக்கு ஆகும். ஆனால், அந்தப் பேச்சுவார்த்தையில் சின் பெங்கின் கோரிக்கைளை மலாயா தரப்பினர் ஏற்றுக் கொள்ள மறுத்தனர்.  
இறுதியில் பாலிங் பேச்சுவார்த்தை தோல்வியில் முடிந்தது. அடுத்தக் கட்டமாக நியூசிலாந்து தன்னுடைய இராணுவப்படையை அனுப்பியது. பொதுநலவாய உறுப்பு நாடுகள் தத்தம் படைகளையும் மலாயாவுக்கு அனுப்பி வைத்தன.
# மலாயா தேசிய விடுதலை இராணுவம்

## பாலிங் பேச்சுவார்த்தை

### மலாயா கம்யூனிஸ்டு கட்சியின் இறுதி முயற்சி

பாலிங் பேச்சுவார்த்தை தோல்வியில் முடிந்ததினால், 1956 பிப்ரவரி 8ஆம் தேதி முதலமைச்சர் துங்கு பொது மன்னிப்பை மீட்டுக் கொண்டார். மலாயா கம்யூனிஸ்டுகளுக்கு ஐந்து மாத காலத்திற்கு பொது மன்னிப்பு வழங்கப்பட்டது. எதிர்காலத்தில் கம்யூனிஸ்டுகளுடன் பேச்சுவார்த்தை நடத்தப் போவதில்லை என்றும் உறுதியாகச் சொன்னார்.  
எனினும், மலாயா கம்யூனிஸ்டு கட்சி மீண்டும் பேச்சுவார்த்தைகள் நடத்த தன்னால் இயன்ற வரை முயற்சிகள் செய்து பார்த்தது. ஆனால், அனைத்தும் வெற்றி பெறவில்லை. மலாயா சுதந்திரம் அடைவதற்கு சில வாரங்களுக்கு முன்னர் கூட, ஆகக் கடைசியாக மலாயா கம்யூனிஸ்டு கட்சி இன்னொரு முயற்சி செய்து பேச்சுவார்த்தைகளுக்கு வாய்ப்பு கேட்டது. ஆனால், மலேசியப் பிரதமர் துங்கு அப்துல் ரகுமான் இணக்கம் தெரிவிக்கவில்லை.
# மலாயா தேசிய விடுதலை இராணுவம்

## மலாயா விடுதலை

1957 ஆகஸ்டு மாதம் 31ஆம் தேதி மலாயா சுதந்திரம் அடைந்தது. மறு ஆண்டில் பேராக், தெலுக் இந்தானில் கம்யூனிஸ்டு கெரில்லாக்கள் கடைசியாக ஒரு தாக்குதல் நடத்தினர். அதுதான் மலாயா கம்யூனிஸ்டு கட்சியின் கடைசி தாக்குதல்.  
அந்தத் தாக்குதலில் வெற்றி பெற முடியாமல் போகவே, தாக்குதல் நடத்திய அனைவரும் அரசாங்கக் காவல் துறையிடம் சரண் அடைந்தனர். மலாயாவில் ஆங்காங்கே எஞ்சியிருந்த கம்யூனிச கெரில்லாக்கள் தென் தாய்லாந்து எல்லையில் தஞ்சம் அடைந்தனர். 1960 ஜுலை 31-இல் அவசரகாலம் முடிவிற்கு வந்ததாக மலாயா அரசு அதிகாரப்பூர்வமாக அறிவித்தது.
# மலாயா தேசிய விடுதலை இராணுவம்

## அவசரகாலம் முடிவு

- இந்த அவசரகாலப் போரில் 6,710 கம்யூனிச கெரில்லாக்கள் கொல்லப்பட்டனர்.
- 1,287 பேர் கைது செய்யப்பட்டனர்.
- 2,702 கெரில்லாக்கள் சரண் அடைந்தனர்.
- அரசு தரப்பில் 1,345 மலாயா இராணுவத்தினரும் காவல் துறையினரும் கொல்லப்பட்டனர்.
- 519 பொதுநலவாய அதிகாரிகளும், பொதுமக்களில் 2,478 பேரும் உயிர் துறந்தனர்.  
அதன் பின்னர் மலாயா கம்யூனிஸ்டு கட்சியின் பொதுச் செயலாளரான சின் பெங், மலேசியாவுக்குத் திரும்பி வருவதற்கான அனுமதி கேட்டார். ஆனாலும் மலேசிய அரசாங்கம் அனுமதி வழங்கவில்லை. அதன் பின்னர் அவர் தென் தாய்லாந்தில் இருந்து சீனா, பெய்ஜிங்கிற்குச் சென்றார். அவருடன் முக்கியமான சிலரும் சென்று சீனாவில் அடைக்கலம் அடைந்தனர்.
# மலாயா தேசிய விடுதலை இராணுவம்

## அவசரகாலம் முடிவு

### சின் பெங்கிற்கு தடை

1989-ஆம் ஆண்டு மலேசியா – தாய்லாந்து இரு நாடுகளுக்கிடையே செய்யப்பட்ட அட் யாய் ஒப்பந்தத்தின் படி, கம்யூனிஸ்டு உறுப்பினர்கள் பலர் மலேசியாவிற்குத் திரும்பினர். ஆனால் மலாயா கம்யூனிஸ்டு கட்சியின் பொதுச் செயலாளரான சின் பெங்கை மட்டும் மலேசியாவிற்குள் நுழைவதற்கு மலேசிய அரசாங்கம் தடை விதித்தது. அதனால் அவர் தன்னுடைய வாழ்நாளில் பல வருடங்களைத் தாய்லாந்திலேயே கழித்தார்.  
இவர் 2013 செப்டம்பர் 16-ஆம் திகதி தாய்லாந்து தலைநகரமான பாங்காக் நகரிகில் காலமானார். *பாங்கோக் போஸ்ட்* நாளிதழின் செய்திகள் படி, அன்றைய தினம் அதிகாலை மணி 6.20 மணியளவில் சின் பெங் வயது மூப்பு காரணமாகக் காலமானதாக அறிவிக்கப்பட்டது. அப்போது அவருக்கு வயது 88.
# கோலாட்டம் (கருநாடகம்)

**கோலாட்டா** (*Kolata*)(**கோலாட்டம்**) என்பது தென்னிந்தியாவின் மேற்கு கடற்கரையில் உள்ள கருநாடக மாநிலத்தின் பாரம்பரிய நாட்டுப்புற நடனம் ஆகும். இந்த குச்சி நடனம் ஒரு வகை வீர நடன வகையாகும்.
# கோலாட்டம் (கருநாடகம்)

## விளக்கம்

கோலாட்டா நடனம் இதன் வட இந்திய வடிவமான தாண்டியா ராஸிலிருந்து சற்று வித்தியாசமானது. இந்த நடனத்தை இரண்டு முறைகளில் ஆடுகின்றனர். முதல் நடன முறையானது வண்ணக் குச்சிகளைக் கொண்டு நிகழ்த்தப்படுகிறது. பொதுவாக ஆண்களும் பெண்களும் இணைந்து இந்த நடனத்தில் ஈடுபடுவார்கள். இது ஒப்பீட்டளவில் எளிமையான கோலாட்டா நடனமாகும். இரண்டாவது நடன முறையானது, கிராமிய பாடல்களுக்கு ஏற்ப ஆண்கள் மட்டுமே நடனமாடுவார்கள். இந்நடனத்தில் தடிமனான குச்சிகளைக் கொண்டு நடனமாடுவதால் இந்த நடனத்தினை நீண்ட நேரம் ஆடுவது கடினமானது.  
'செலுவாயா செலுவோ தனி தண்டனா', 'கொலு கொலன்னா கொலு கொலே' போன்றவை கர்நாடகாவில் எளிமையான கோலாட்ட நடனத்திற்கான மிகவும் பிரபலமான பாடல்கள் ஆகும். ஆண்களின் கோலாட்டம் ஆடும் போது பாடப்படும் பாடல்கள் 'இந்திரா காந்தி கொண்டவண்ணா', 'பெலிசலகொண்டா கரே பேஜா' போன்றவை.  
உலகெங்கிலும் உகாதி மற்றும் கன்னட ராஜ்யோத்சவா கொண்டாட்டங்களுக்காகக் கன்னடக் கூத்துக்களில் *செழுவய்யா செலுவோ* கோலாட்டம் நடத்தப்படுகிறது.
# கோலாட்டம் (கருநாடகம்)

## நடன நடை

கையில் இரண்டு குச்சிகளுடன், ஒவ்வொரு நடனக் கலைஞரும் வெவ்வேறு தோரணைகள் மற்றும் தாளங்களில் குச்சிகளை அடிப்பார்கள். நடன பாணியிலும், பாடலிலும் கணிசமான வேறுபாடுகள் உள்ளன. மைசூர், மாண்டியா மற்றும் ஹாசன் மாவட்டங்களின் வொக்கலிகா, நாயக்கர் மற்றும் கொல்லா சமூகத்தைச் சேர்ந்தவர்கள் கோலாட்டத்தில் சிறந்து விளங்கும் சமூகத்தினர் ஆவார். மேலும் வட கர்நாடகாவின் ஹல்லக்கி கவுடா சமூகமும், குடகின் கொடவா சமூகமும் கோலாட்ட நடனத்திற்குப் பிரபலமானவர்களாவர்.
# பூஜா மோத்வானி

**பூஜா மோத்வானி** (*Pooja Motwani*) தில்லியைச் சேர்ந்த இந்திய ஆடை வடிவமைப்பாளர் ஆவார்.
# பூஜா மோத்வானி

## தொழில்

சூலை 2013-ல், இவர் திருமண ஆடை சேகரிப்பு கடையை தில்லியில் 'ஜாஸ்' என்ற பெயரில் தொடங்கினார். ”*மை ராஜஸ்தான் விழா*”, ”*மை ராஜஸ்தான் கருப்பொருள்”* மற்றும் அங்கீகாரமளித்தல் உள்ளிட்ட பல நிகழ்வுகளில் மோத்வானி ஈடுபட்டுள்ளார்.
# பூஜா மோத்வானி

## சாதனைகள்

மோத்வானி *மான் ஸ்டில் அறக்கட்டளை* வழங்கிய தங்கச் சாதனை விருது மற்றும் சேவா புரஸ்கார் விருதினைப் பெற்றுள்ளார். 2019ஆம் ஆண்டு வாக்கெடுப்பில், மோத்வானி தனது விருப்பமான உடையணிந்த அரசியல்வாதியாக நரேந்திர மோதியைத் தேர்ந்தெடுத்தார்.  
-
# கொல்லக்காயில் தேவகி அம்மா

**கொல்லக்காயில் தேவகி அம்மா** (*Kollakkayil Devaki Amma*)(பிறப்பு c.1934 ) என்பவர் இந்திய விவசாயப் பெண் ஆவார். இவர் ஒரு வாகன விபத்து காரணமாக விவசாயம் செய்வதிலிருந்து காடு வளர்க்கத் தொடங்கினார். தற்போது 4.5 ஏக்கர் பரப்பளவில் 3,000க்கும் மேற்பட்ட மரங்களை இவர் வளர்த்துள்ளார். இவரது பணிக்காக நாரி சக்தி விருது உட்படப் பல விருதுகளைப் பெற்றுள்ளார்.
# கொல்லக்காயில் தேவகி அம்மா

## ஆரம்ப கால வாழ்க்கை

தேவகி அம்மா 1934ஆம் ஆண்டு கேரளாவில் ஆலப்புழா மாவட்டத்தில் உள்ள முகத்துக்குளத்தில் பிறந்தார். 1980ஆம் ஆண்டில், தேவகி அம்மா ஒரு பயங்கரமான வாகன விபத்தில் சிக்கி, மூன்று வருடங்கள் படுக்கையிலிருந்தார். இதில் கிருஷ்ணானல், மஹோகனி, மா, கஸ்தூரி, பைன், நட்சத்திரம் மற்றும் புளி உட்பட 3,000 மரங்கள் உள்ளன. தேவகி அம்மா முப்பத்தைந்து ஆண்டுகளுக்கும் மேலாக இந்தக் காட்டில் கால்நடைகளை வளர்த்தும், மழைநீரைச் சேகரித்தும் பணியாற்றி வருகின்றார். மற்றும் நாரி சக்தி விருதினையும் பெற்றார்.
# ஓம்வதி தேவி

**ஓம்வதி தேவி** (*Omvati Devi*)(பிறப்பு 1949) என்பவர் இந்திய அரசியல்வாதியும் உத்தரப் பிரதேச மாநிலத்தில் உள்ள பிஜ்னோர் மக்களவைத் தொகுதியிலிருந்து சமாஜ்வாதி கட்சி வேட்பாளராகத் தேர்ந்தெடுக்கப்பட்ட நாடாளுமன்ற உறுப்பினர் ஆவார். இவர் 12வது மக்களவையின் உறுப்பினராக இருந்தார்.
# ஓம்வதி தேவி

## கல்வி மற்றும் தொழில்

ஓம்வதி தனது பள்ளிப் படிப்பை தாம்பூர் ஆர். எஸ். எம். பட்டப்படிப்புக் கல்லூரியில் முடித்தார். 1985ஆம் ஆண்டு உத்தரப் பிரதேச சட்டமன்ற உறுப்பினராகத் தேர்ந்தெடுக்கப்பட்டார். 1998-ல் ஓம்வதி 12வது மக்களவைக்கு உறுப்பினராகத் தேர்ந்தெடுக்கப்பட்டார்.  
- உறுப்பினர், தொழிலாளர் நலக் குழு
- உறுப்பினர், பயனர்கள் குழு, வடக்கு ரயில்வே
- உறுப்பினர், ஆலோசனைக் குழு, இரசாயனங்கள் மற்றும் உரங்கள் அமைச்சகம்
# இந்திய ஒன்றியம்

**இந்திய ஒன்றியம்** (*Union of India* or *Indian Union*) என்பது கீழ்கண்டவற்றைக் குறிக்கலாம்:  
- இந்தியா என்ற நாடு
- இந்திய மேலாட்சி அரசு (1947–1950)
- இந்திய அரசியலமைப்பின் 300 வது பிரிவின்படி "இந்திய ஒன்றியம்" என்ற சட்டப்பூர்வ பெயர் கொண்ட இந்திய அரசு
- இந்தியாவின் அரசியல் ஒருங்கிணைப்பு
# கனக் லதா சிங்

**கனக் லதா சிங்** (*Kanak Lata Singh*)(பிறப்பு: 1 சனவரி 1962, தியோரியா உத்தரப் பிரதேசம்) சமாஜ்வாடி கட்சியைச் சேர்ந்த அரசியல்வாதி ஆவார்.
# கனக் லதா சிங்

## கல்வி

கனக் சிறீ மோகன் சிங் மற்றும் ஊர்மிளா சிங் தம்பதியரின் மகளாக சனவரி 1, 1962ஆம் நாளன்று வில் ஜெய்நகரில் பிறந்தார். லதா சிங் இலக்னோவின் மத்திய தொகுதியில் வசித்து வருபவர். கனக் லதா சிங் தனது பள்ளிக் கல்வியினை அலகாபாத்திலும் இடைநிலைக் கல்வியினை அலகாபாத்திலும், 1980 இளங்கலைப் பட்டப்படிப்பினை இலக்னோ பல்கலைக்கழகத்திலும் முடித்தப் பின்னர், லக்னோ பல்கலைக்கழகத்தில் முதுகலை (பண்டைய வரலாறு) படித்துள்ளார்.
# கனக் லதா சிங்

## அரசியல்

லதா சிங் சமாஜ்வாதி கட்சித் தலைவர் மறைந்த மோகன் சிங்கின் மகள் ஆவார். இவர் நாடாளுமன்ற மாநிலங்களவை உறுப்பினராக திசம்பர் 13, 20013 முதல் சூலை 4, 2017 வரை பணியாற்றினார்.
# ரேகா வர்மா

**ரேகா வர்மா** (*Rekha Verma*) என்பவர் இந்தியாவின் உத்தரப் பிரதேசத்தைச் சேர்ந்த அரசியல்வாதி ஆவார்.
# ரேகா வர்மா

## வாழ்க்கை

ரேகா வர்மா பாரதீய ஜனதா கட்சியின் உறுப்பினரும் பாஜகவின் தேசிய துணைத் தலைவர் ஆவார்.வர்மா உத்தரப் பிரதேசத்தின் துராஹ்ரா மக்களவைத் தொகுதியிலிருந்து இந்திய நாடாளுமன்றத்தின் கீழவையான மக்களவைக்குத் தேர்ந்தெடுக்கப்பட்டார். இத்தேர்தலில் இவர் 360357 வாக்குகள் பெற்று 234682 வாக்குகள் பெற்ற பகுஜன் சமாஜ் கட்சியின் தாவூத்தை தோற்கடித்தார்.
# பூதிமுட்லு

**பூதிமுட்லு** (*Bothimutlu*) என்பது இந்திய ஒன்றியம், தமிழ்நாட்டின், கிருஷ்ணகிரி மாவட்டம், வேப்பனப்பள்ளி ஊராட்சி ஒன்றியத்துக்கு உட்பட்ட ஒரு சிற்றூர் ஆகும். இது சிகரமாகனப்பள்ளி ஊராட்சிக்கு உட்பட்டது.
# பூதிமுட்லு

## பெயராய்வு

போசள மன்னன் வீர இராமநாதன் தன் படைகளுக்கு உணவு சமைக்க இந்த இடத்தைப் பயன்படுத்தினான். அதற்காக இந்த இடத்தில் விரகு அடுப்பு பயன்படுத்தப்பட்டது. அச்சாம்பல் இப்பகுதியில் குவியலாக கொட்டபட்டதாக கூறப்படுகிறது. சாம்பல் குவியலாக இப்பகுதியில் இருந்ததால் (பூடுதி+முட்லு = பூதிமுட்லு) இப்பெயர் வந்தது எனப்படுகிறது.  
*பூடுதி* என்ற தெலுங்குச் சொல்லுக்குச் சாம்பல் என்று பொருள். அதேபோல *முட்லு* என்ற தெலுங்கு சொல்லுக்கு குவியல் என்பது பொருளாகும். ஆக சாம்பல் குவியல் என்ற பொருளில் இந்த ஊருக்கு *பூதிமுட்லு* என்ற பெயர் வந்ததாக கோ. சீனிவாசன் கூறுகிறார்.
# பூதிமுட்லு

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 25 கிலோமீட்டர் தொலைவிலும், வேப்பனபள்ளியில் இருந்து 11 கிலோமீட்டர் தொலைவிலும், மாநிலத் தலைநகரான சென்னையில் இருந்து 259 கிலோமீட்டர் தொலைவிலும் உள்ளது.
# பூதிமுட்லு

## மக்கள் வகைபாடு

2011 மக்கள் தொகை கணக்கெடுப்பின்படி இந்த கிராமத்தில் 377 வீடுகள் உள்ளன. கிராமத்தின் மொத்த மக்கள் தொகையானது 1,604 ஆகும். இதில் பெண்களின் எண்ணிக்கை 782 என்றும், ஆண்களின் எண்ணிக்கை 822 என்றும் உள்ளது. கிராம மக்களில் ஆண்களின் கல்வியறிவு விகிதம் 72.38% என்றும், பெண்களின் கல்வியறிவு விகிதம் 53.20% என்றும் உள்ளது. ஆக கிராமத்தில் கல்வியறிவு பெற்றவர்கள் விகிதம் 63.03% ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# பூதிமுட்லு

## ஊரில் உள்ள கோயில்கள்

- கோதண்டராமர் திருக்கோயில், பூதிமுட்லு
# ஜுண்டியா

**ஜியுண்டியா** அல்லது **ஜுண்டியா** அல்லது **ஜூடியா** திருவிழாக்கள் என்பது மேற்கு ஒடிசா பிராந்தியத்தில் நன்கு கொண்டாடப்படும் பிரபலமான திருவிழாவாகும். இவை கிரிகோரியன் நாட்காட்டியில் செப்டம்பர்-அக்டோபர் மாதமான இந்து நாட்காட்டியில் "அஸ்வினா" மாதத்தில் மேற்கு ஒடிசா பிராந்தியத்தின் ஒவ்வொரு கிராமத்திலும், நகரத்திலும் கொண்டாடப்படுகின்றன.இவற்றில் *புவா ஜியுண்டியா* மற்றும் *பாய் ஜியுண்டியா* என இரண்டு வகைகள் உள்ளன. *புவா ஜியுண்டியா* பொதுவாகத் தாய்மார்களால் தங்கள் மகன்களின் நீண்ட ஆயுளுக்கும் செழுமைக்கும் "துதிபஹானா" இறைவனின் அருளைப் பெறுவதற்காக அனுசரிக்கப்படுகிறது; அதேசமயம் *பாய் ஜியுண்டியாவின்* போது சகோதரிகள் தங்கள் சகோதரர்களின் செழிப்புக்காக " துர்கா " தேவியை வணங்குகிறார்கள். *புவாஜியுண்டியா* மற்றும் *பைஜியுந்தியா* பண்டிகைகள் முறையே தேய்பிறையின் பதினைந்து நாட்களிலும், வளர்பிறையின் பதினைந்து நாட்களின் 8வது நாளிலும் கொண்டாடப்படுகின்றன.
# ஜுண்டியா

## புவா ஜியுண்டியா

மேற்கு ஒடிசா முழுவதும் உள்ள தாய்மார்கள் 24 மணி நேர 'புவா ஜுயிண்டியா' திருவிழாவைக் கொண்டாடுவர். மேலும் தங்கள் மகன்கள் மற்றும் மகள்களின் நீண்ட ஆயுளுக்காகவும் நல்வாழ்வுக்காகவும் கடவுளிடம் பிரார்த்தனை செய்வார்கள். *துதிபஹானா ஓஷா* என்றும் அழைக்கப்படும் 'புவா ஜுயிண்டியா', ஓடியாவில் சிறப்பு முக்கியத்துவம் வாய்ந்தது மற்றும் தாய் மற்றும் அவரது குழந்தைகளுக்கு இடையிலான தொப்புள் உறவையும் அவர்கள் மீதான அக்கறையையும் குறிக்கிறது.  
அஸ்வினா க்ருஷ்ணபாக்ய அஷ்டமியில் (ஒடியா மாத அஷ்வினாவின் இருண்ட பதினைந்து நாட்களின் எட்டாவது நாள்) இந்தத் திருவிழா அனுசரிக்கப்படுகிறது. இப்புனித நாளில், தாய்மார்கள் அந்தந்தப் பகுதிகளில் உள்ள திறந்தவெளி மைதானங்களில் மாலை வேளைகளில் குழுக்களாக கூடி பூஜை செய்வார்கள்.  
திருவிழாவின் போது, மா இலைகள் மற்றும் மலர்களால் அலங்கரிக்கப்பட்ட திறந்த வெளியில் துதிபஹனா பகவான் வணங்கப்படுகிறார். அன்னை துதிபாஹனா பகவானை 108 துபா (பச்சைப் புல் இழைகள்) மற்றும் 108 அறுவா அரிசி (வேகவைக்காத அரிசி) ஆகியவற்றை ஒரு புதிய சால் இலையில் சுற்றவும், மேலும் ஜூண்டா (நூல்), ஜுகர் (பொருத்தப்பட்ட நெல்லில் செய்யப்பட்டவை) மற்றும் திக்ரி (செய்யப்பட்டது) மங்) பிரசாதமாக. ஒவ்வொரு குழந்தைகளுக்கும் இதே போன்ற போர்த்துதல் செய்யப்படுகிறது, மேலும் இது துதிபஹானா பகவானுக்கு அளிக்கப்படும் பிரசாதத்தின் ஒரு பகுதியாகும்.  
அடுத்த நாள் அதிகாலையில், தாய்மார்கள் அருகிலுள்ள ஆற்றிலோ அல்லது குளத்திலோ புனித நீராடி, ஆற்றின் கரையில் சடங்குகளைச் செய்கிறார்கள். பின்னர், பச்சைப் புற்களை ஒன்றாகக் கட்டப்பட்டு, ஒரு சால் இலையில் தங்கள் குழந்தைகளின் தலை முதல் கால் வரை ஏழு முறை தொட்டுவிடுவார்கள்.  
குழந்தைகளைத் தீமைகள் மற்றும் தீமைகளிலிருந்து பாதுகாக்கும் என்று நம்பப்படுவதால், இந்தப் பண்டிகையின் மிக முக்கியமான சடங்கு புல் இழையைத் தொடுவது. பின்னர் குழந்தைகளின் மணிக்கட்டில் ஜுயிண்டியா கட்டப்படும். குழந்தைகளுக்கு இனிப்புகள் மற்றும் பரிசுகள் வழங்கப்பட்டு, தாய்மார்கள் தங்கள் நோன்பை முறித்துக் கொள்கிறார்கள்.
# ஜுண்டியா

## பாய் ஜியுண்டியா

பாய் ஜியுண்டியா என்பது சகோதர சகோதரிகளுக்கு இடையேயான பாசப் பிணைப்பைக் கொண்டாடும் ஒரு திருவிழா. சகோதரிகள் தங்களுடைய சகோதரர்களின் நீண்ட ஆயுளுக்காகவும், செழிப்பிற்காகவும் கடைபிடிக்கும் நாள். இந்த விழா மேற்கு ஒரிசாவில் (கோசலாஞ்சல்) நடத்தப்படும் மிகவும் சுவாரஸ்யமான மற்றும் அன்பான விழாக்களில் ஒன்றாகும். இது ரக்ஷ்ய பந்தனின் பழங்குடி பதிப்பு என்று சொல்லலாம். இந்தத் திருவிழா பொதுவாக அக்டோபர் மாதத்தில் வரும் 'அஸ்வினா' மாதத்தில் பிரகாசமான பதினைந்து நாட்களில் எட்டாவது நாளில் வருகிறது.  
பாய் ஜியுண்டியா என்ற பெயர் பாதுகாப்பின் பிணைப்பைக் குறிக்கிறது. பாய் என்றால் சகோதரர்கள் மற்றும் ஜியுண்டியா என்பது உறவை மிகவும் இறுக்கமாக இணைக்கும் ஒரு புனித நூல். இந்தப் புனித நாளில், சகோதரிகள் தங்கள் சகோதரனை அனைத்துப் தீமைகளிலிருந்தும் பாதுகாக்க கடவுளிடம் பிரார்த்தனை செய்கிறார்கள். இதற்கிடையில், சகோதரர்கள் தங்கள் சகோதரிகளுக்கு எல்லாத் தீங்குகள் மற்றும் பிரச்சனைகளில் இருந்து அவர்களைப் பாதுகாப்பதாக உறுதியளிக்கிறார்கள். இந்த நிகழ்வில், சகோதரிகள் தங்கள் சகோதரர்களின் கழுத்தில் ஜியுண்டியா என்ற நூலைக் கட்டி, அவர்கள் நலனுக்காகப் பிரார்த்தனை செய்கிறார்கள்.  
நவராத்திரியின் போது, பதினைந்து நாட்களில் கொண்டாட்டத்தின் எட்டாவது நாளில், ஜியுண்டியா பண்டிகை சகோதரிகளால் அனுசரிக்கப்படுகிறது. அன்றைய தினம், ஒரு துளி தண்ணீர் கூட எடுக்காமல் முழு நாளும் விரதம் இருந்து, மாலையில் பக்தர்கள் துர்கா தேவியிடம் பிரார்த்தனை செய்கிறார்கள்.  
இந்தத் திருவிழா வெகுஜன வழிபாட்டிற்கு ஒரு எடுத்துக்காட்டு. போலங்கிர் மாவட்டத்தில் 'சைந்தாலா' என்ற இடம் உள்ளது, அங்கு மூவாயிரத்திற்கும் மேற்பட்ட பக்தர்கள் பாய் ஜியுந்தியாவை முன்னிட்டு துர்கா தேவியை வழிபடுகின்றனர். எனவே இந்தச் சடங்கு சகோதர சகோதரிகள் மற்றும் குடும்பத்தினருக்கு இடையேயான அன்பின் பிணைப்பை வலுப்படுத்துவது மட்டுமல்லாமல், சமூகமயமாக்கும் வாய்ப்பையும் தருகிறது.
இந்தத் திருநாளில், சகோதரிகள் தங்கள் சகோதரர்களுக்காக விரதம் அனுசரித்து வழிபாடு செய்வார்கள். பின்னர் மாலையில் அவர்கள் புதிய அல்லது சுத்தமான ஆடைகளை அணிந்து வழிபாட்டுத் தலத்தில் கூடுவார்கள். அங்கு அவர்கள் 108 துபா புற்கள், உடையாத அரிசி, ஜீன்டியா மற்றும் பழங்களை வைத்து வழிபட்டு, பிரசாதமாக வழங்குகிறார்கள். ஒரு பூசாரி பாய் ஜியுண்டியாவின் கதையைப் புனித புத்தகத்திலிருந்து படித்துக் காட்டுவார். அடுத்த நாள், அவர்கள் தங்கள் முன்னேற்றத்திற்காகத் தங்கள் சகோதரரின் மணிக்கட்டில் ஜியுண்டியாவைக் கட்டுகிறார்கள். கிட்டத்தட்ட புவா ஜுயிண்டியாவைப் போலவே கொண்டாடப்படும் இத்திருவிழா சகோதரிகளால் அனுசரிக்கப்படும்.
# சூலியா ஜாத்ரா

**சூலியா ஜாத்ரா** (*Sulia Jatra*) எனும் திருவிழா மேற்கு ஒடிசாவின் பலாங்கீர் மாவட்டத்தில் அமைந்துள்ள கைர்குடா கிராமத்தில் கொண்டாடப்படுகிறது. பௌச (தை) மாதத்தின் இரண்டாவது செவ்வாய்க் கிழமையன்று சூலியா ஜாத்ரா நடைபெறும். இவ்விழாவில் ஆயிரக்கணக்கான விலங்குகள் மற்றும் பறவைகள் பலியிடப்படுவதாகப் பரவலாகத் தெரிவிக்கப்படுகிறது.
# சூலியா ஜாத்ரா

## தோற்றம்

சூலியா ஜாத்ரா பழங்குடி சமூகங்களின் சூலியா கடவுளின் பெயரால் விழா நடைபெறுகிறது. விழா நடைபெறும் இடம் இயற்கையால் சூழப்பட்டுள்ளது. மிருக பலி கந்த பழங்குடியினரின் நீண்ட காலப் பாரம்பரியமாகும். சூலியா கடவுளுக்கு இரத்தம் செலுத்துவதன் மூலம் சமூகத்திற்கு வெற்றியையும் செழிப்பையும் தருவதாக இவர்கள் நம்புகிறார்கள். 500 ஆண்டுகள் பழமையான இந்த பாரம்பரியத்தில் கந்தாவின் எட்டு துணை சாதிகள் சூலியாவை தங்கள் முதன்மை தெய்வமாக வழிபடுகின்றனர்.
# சூலியா ஜாத்ரா

## ஊடக பார்வையில்

சூலியா ஜாத்ரா குறித்த செய்திகள் ஊடகங்களில் பரவலாக இடம்பெறுகின்றன.  
- கரன், ஜஜாதி (ஜனவரி 17, 2008). "தடைசெய்யப்பட்ட சூலியா ஜாத்ரா விழாவை பழங்குடியினர் கொண்டாடுகின்றனர்" (IBN லைவ். )
- திங்கட்கிழமை சூலியாவில் மிருக பலிக்கு எதிரான மனுவை உயர் நீதிமன்றம் விசாரிக்க உள்ளது". தி டைம்ஸ் ஆஃப் இந்தியா. சனவரி 8, 2011)
- "ஒரிசாவில் பழங்குடியினர் நூற்றுக்கணக்கான விலங்குகளை பலியிடுகின்றனர்". டெக்கான் ஹெரால்டு. 11 ஜனவரி 2011
# பீர்லா திருவிழா

**பீர்லா திருவிழா** - மொஹரம் பண்டிகையே தெலுங்கு பகுதிகளில் **பீர்லா பண்டிகை** என்று அழைக்கப்படுகிறது. ஷியா பழங்குடியினர் இந்த பண்டிகையை கொண்டாடுகிறார்கள். முஹம்மது நபியின் வழித்தோன்றல்களான, ஹசன் மற்றும் ஹுசைன் ஆகியோரின் உயிர் தியாகத்தை நினைவுகூர்ந்து ஊர்வலமாக செல்கின்றனர். இரத்தம் கசியும்படி தங்களைத் தாங்களே வெட்டிக்கொண்டும் சாட்டையால் அடிதுக்கொண்டும் வளம் வருவார்கள். சில இடங்களில் நெருப்பில் மிதிப்பதும் உண்டு. பேரீச்சம்பழங்கள் பிர்லச்சாவடியில் வைக்கப்பட்டுள்ளன. இதில் இந்துக்களும் பங்கு கொள்கின்றனர். இது போன்ற பகுத்தறிவற்ற விஷயங்களை தோற்றுவிக்கும் பண்டிகைகளுக்கு இஸ்லாம் இடம் கொடுப்பதில்லை என இந்த பீர்லா பண்டிகைக்கு எதிரான ஃபத்வாக்கள் உள்ளன.  
இத்திருவிழாக்கள் இந்தியாவின் தெலுங்கானா மாநிலம், ஆந்திரப் பிரதேசத்தின் ராயல சீமா பகுதியில் இந்துக்கள் மற்றும் முஸ்லிம்களால் கொண்டாடப்படும் ஒரு திருவிழா ஆகும். இது அஷுர்கானா எனப்படும் சூஃபி ஆலயங்களில் கொண்டாடப்படுகிறது. *ஆலம்* என்று அழைக்கப்படும் நினைவுச்சின்னத்தின் ஊர்வலம் முஹர்ரத்தின் ஒரு பகுதியாக எடுத்துச் செல்லப்படுகிறது. ஊர்வலத்தின் பல்வேறு உறுப்பினர்களால் பல நினைவுச்சின்னங்கள் நன்கொடையாக இருக்கலாம். தெலுங்கானாவில் உள்ள சில கிராமங்களில் ஒரே குடும்பத்தைச் சேர்ந்தவர்களால் (நசர்லா பல்லே, தெலுங்கானா) தலைமுறை தலைமுறையாக நன்கொடையாக வழங்கப்பட்ட நினைவுச்சின்னங்கள் உள்ளன.
# பீர்லா திருவிழா

## பிரு

பிரு என்ற சொல் சூஃபி தத்துவத்துடன் தொடர்புடையது. பிரு என்றால் குரு, அல்லது '"ஆன்மீக ஆசிரியர்"'.  
ஆனால் சிலர் இதை "பஞ்சா" அல்லது "நிஷான்" அல்லது "ஆலம்" (கொடி) "பிரு" என்று பெயரிடுகின்றனர். நீண்ட காலம் அதே பெயரில் தொடர்ந்தது. இந்த பஞ்ச (பிரு) என்பது முஹர்ரம் மாதத்தின் முதல் 'ஆஷ்ரா' (பத்து நாட்கள்) விழாக்களில் பயன்படுத்தப்படும் 'பஞ்சா' அல்லது 'ஆலம்' (கொடி) ஆகும் . பிர்லா திருவிழாவில் பித்தளைப் பற்கள் குச்சிகளுடன் இணைக்கப்பட்டு அணிவகுத்துச் செல்லப்படுகின்றன. கர்பலா போரின் போது இமாம் ஹுசைன் மற்றும் அவரது குடும்பத்தினர் பயன்படுத்திய படைவண்டிகள், கேடயங்கள் மற்றும் கொடிகளின் மாதிரிகள் போன்றவைகளை, செய்து அவர்களின் அழியாத தன்மையை அங்கீகரித்து, நினைவு கூறும் வகையில் அணிவகுத்துச் செல்கின்றன.
# கொத்தகொண்டா யாத்திரை

**கொத்தகொண்டா யாத்திரை** அல்லது *கோத்தகொண்ட வீரபத்ர சுவாமி பிரம்மோத்சவம்* என்பது இந்தியாவின் தெலுங்கானா மாநிலத்தில் மகர சங்கராந்தியின் போது கொண்டாடப்படும் ஒரு திருவிழா ஆகும்.  
கரீம்நகர் மாவட்டம் பீமதேவர்பள்ளே மண்டலத்தில் உள்ள கோத்தகொண்டா கிராமத்தில்  இருந்து இந்த திருவிழா யாத்திரை தொடங்குகிறது.  
**<u>வரலாறு:</u>**  
அழகிய மலைகளால் சூழப்பட்டுள்ள கோதகொண்டா, ஸ்ரீ வீரபத்ர சுவாமிக்கு (சிவபெருமானின் அவதாரம்) அர்ப்பணிக்கப்பட்ட புகழ்பெற்ற கோவிலைக்கொண்டு நாடு முழுவதும் அறியப்படுகிறது. கூட்டுறவு இயக்கத்திற்காக நாடு முழுவதும் அறியப்பட்ட புகழ்பெற்ற முல்கனூர் கிராமத்திலிருந்து வெறும் 5 கி.மீ தான் அமைந்துள்ளது. முன்னாள் பிரதமர் திரு. பி.வி.நரசிம்ம ராவ் தனது வாழ்நாளில் இந்த கூட்டுறவு சங்கத்திற்கு தலைமை தாங்கினார்.  
கோதகொண்டா கிராமத்தை ஒட்டியுள்ள பாறை மலையில் காகதியர்களின் கட்டிடக்கலையை ஒத்த பெரிய கோட்டையின் இடிபாடுகள் உள்ளன. இம்மலையின் மேல் ஐந்து குளங்கள் உள்ளன. இவற்றில் இரண்டில் கடும் வறட்சி நிலையிலும் தண்ணீர் வற்றாமல் இருப்பதாக தெரிவிக்கப்பட்டுள்ளது. இந்த மலையின் அடிவாரத்தில் தான் வீரபத்ர சுவாமி கோவில் உள்ளது. ஒவ்வொரு ஆண்டும் ஜனவரி மாதத்தில் மூன்று நாள் கொண்டாடப்படும் கோதகொண்டா யாத்திரை திருவிழாவிற்கு தெலுங்கானா பகுதி முழுவதிலும் இருந்து ஆயிரக்கணக்கான பக்தர்கள் வந்து வழிபடுவார்கள்.
# கொத்தகொண்டா யாத்திரை

## அமைப்பு

வீரபத்ர ஸ்வாமியின் உக்கிரமான தோற்றம் கொண்ட கடவுளின் இருபுறமும் கேத்தம்மா மற்றும் மெடலம்மாவுடன் கோயில் அர்ப்பணிக்கப்பட்டுள்ளது.
# கருங்கல்பாளையம்

**கருங்கல்பாளையம்** என்பது இந்தியா தீபகற்பத்தில் தமிழ்நாடு மாநிலத்தின் ஈரோடு மாவட்டத்திலுள்ள ஒரு புறநகர்ப் பகுதியாகும். மகாகவி பாரதி நினைவு நூலகம் என்ற பொது நூலகம் ஒன்று கருங்கல்பாளையத்தில் நிறுவப்பட்டுள்ளது.  
கடல் மட்டத்திலிருந்து சுமார் 193 மீட்டர் உயரத்தில் அமைந்துள்ள கருங்கல்பாளையம் பகுதியின் புவியியல் ஆள்கூறுகள், ஆகும். ஈரோடு, வீரப்பன்சத்திரம், மூலப்பாளையம், மூலப்பட்டறை, வீரப்பம்பாளையம், திண்டல், பெரியசேமூர், பழையபாளையம், கனிராவுத்தர்குளம், வேப்பம்பாளையம், கதிரம்பட்டி, மேட்டுக்கடை, வில்லரசம்பட்டி, பவளத்தாம்பாளையம் மற்றும் நஞ்சனாபுரம் ஆகியவை கருங்கல்பாளையம் பகுதிக்கு அருகிலுள்ள முக்கிய புறநகர்ப் பகுதிகளாகும்.  
இங்குள்ள சின்னமாரியம்மன் கோயில், சுப்பிரமணியசாமி கோயில் ஆகியவை தமிழ்நாடு அரசின் இந்து சமய அறநிலையத் துறை கட்டுப்பாட்டின் கீழ் இயங்கி வருகின்றன. மேலும், மாகாளியம்மன் கோயில் மற்றும் விசுவேசுவரர் பச்சியம்மன் கோயில் ஆகியவை கருங்கல்பாளையம் பகுதியிலுள்ள மற்ற முக்கிய கோயில்களாகும்.
# வைக்கோல் அறுவடை திருவிழா

**வைக்கோல் அறுவடை திருவிழா** என்பது இந்தியாவில் டிசம்பர் மாதம் நடைபெறும் மிசோரம் திருவிழாவாகும். மிசோரம் மக்களின் மொழியில் **பாவ்ல் குட்** என்று அழைக்கப்படும். *பாவ்ல்* என்றால் "வைக்கோல்" என்று அர்த்தம். எனவே பாவ்ல் குட் என்றால் வைக்கோல் அறுவடை திருவிழா என்று பொருள்படும். இது பொதுவாக டிசம்பரில் அறுவடை முடிந்த பிறகு இரண்டு நாட்களுக்கு ஒரு முக்கியமான திருவிழாவாகக் கொண்டாடப்படுகிறது. இது மிசோரம் மக்களின் முக்கிய பண்டிகைகளில் ஒன்றாகும்,
# வைக்கோல் அறுவடை திருவிழா

## தோற்றம்

கி.பி. 1450 முதல் 1700 வரையிலான காலப்பகுதியில் மிசோரம் மக்கள் தியாவ் நதிக்கு அருகில் வாழ்ந்த காலப்பகுதியிலிருந்து இத்திருவிழாவின் தோற்றம் தொடங்குகிறது. ஒரு குறிப்பிட்ட காலத்தில் தொடர்ந்து மூன்று ஆண்டுகளாக கடுமையான பஞ்சம் ஏற்பட்டது. நான்காம் ஆண்டில் அமோக விளைச்சல் ஏற்பட்டது. இவ்வாறு ஏராளமான விளைச்சலைக் கொடுத்த கடவுளுக்கு நன்றி செலுத்தும் செயலாக மக்கள் இந்த வைக்கோல் அறுவடை திருவிழாவைக்கொண்டாடுகிறார்கள்.
# வைக்கோல் அறுவடை திருவிழா

## கொண்டாட்டம்

திருவிழாவின் போது சாவ்ங்நாட் எனப்படும் சடங்கு கடைப்பிடிக்கப்படுகிறது. அந்த சடங்கின் முக்கியமே இறைச்சி மற்றும் முட்டை சேர்க்கப்பட்டுள்ள விருந்து தான். சாவ்ங்நாட் சடங்கின் போது ஒவ்வொரு குடும்பத்தின் தாயும் அவரது குழந்தைகளும் இந்த திருவிழாவின் நோக்கத்திற்காக பிரத்யேகமாக கட்டப்பட்ட நினைவு மேடையில் அமர வைக்கப்பட்டு முதலாவது தாய் தனது குழந்தைகளுக்கு இறைச்சி மற்றும் முட்டைகளை ஊட்டுகிறார், பின்பதாக குழந்தைகள் தங்கள் தாய்க்கு முட்டை மற்றும் இறைச்சியுடன் உணவளிக்கிறார்கள். இறைவன் இம்மக்களை குழந்தைகளாக கருதி உணவூட்டுவதை நினைவு கூர்ந்து இந்த சடங்கு கடைபிடிக்கப்படுகிறது..
# மிம் குட்

**மிம் குட்** (*Mim Kut*) என்பது இந்தியா மற்றும் பர்மாவில் உள்ள சூ மக்களின் அறுவடைத் திருவிழாவாகும். இது வழக்கமாக ஆகத்து மற்றும் செப்டம்பர் மாதங்களில் கொண்டாடப்படுகிறது. மக்காச்சோளம், குறத்திப்பாசி மற்றும் சிறுதானிய முதல் அறுவடையின் போது நடைபெறுகிறது.
# மிம் குட்

## தோற்றமும் வரலாறும்

மிம் குட் சோ மக்களின் பழமையான திருவிழாவாகக் கருதப்படுகிறது. இது இறந்தவர்கள் நினைவாகக் கொண்டாடப்படும் விழாவாகும். இந்த விழாவின் போது விருந்து ஒரு பகுதியாக உள்ளது. ஆனால் இந்த திருவிழாவின் போது எந்த வேடிக்கை மகிழ்ச்சியுடன் கூடிய நிகழ்வுகள் இல்லை.
# மிம் குட்

## கொண்டாட்டம்

மிம் குட் மிகவும் ஆரவாரத்துடன் அரிசி-பீர் குடிப்பது, பாடுவது, நடனமாடுவது மற்றும் விருந்து வைப்பது போன்ற நடைமுறை மூலம் கொண்டாடப்படுகிறது. அறுவடையின் போது முதலில் அறுவடைச் செய்யப்படும் மாதிரிகள் இறந்தவர்களுக்காக அர்ப்பணிக்கப்படுகின்றன. இது 'அறுவடை திருவிழா' என அறியப்படுகிறது.
விழாவின் சிறப்பம்சங்கள்/முக்கிய சடங்குகள்  
குக்கி மக்கள் இந்த முக்கியமான குக்கி திருவிழாவின் பழங்கால மரபுகளை மதிக்கும் வகையில் விழாக்களை நடத்துகின்றனர். இறந்த தங்கள் முன்னோர்களின் ஆத்மா சாந்தியடையவும் அவர்கள் அஞ்சலி செலுத்துகிறார்கள். ஆடம்பரமான நடன நிகழ்ச்சிகள் மற்றும் பாடல்களுடன் கலை நிகழ்ச்சிகள் பல்வேறு கிராமங்களைச் சேர்ந்த கலாச்சாரக் குழுக்களால் நிகழ்த்தப்படுகின்றன. பெரிய பாரம்பரிய மேளங்களை இசைத்தும், நீண்ட கொம்புகள் மற்றும் பிற வழக்கமான கருவிகளுடன் ஒத்திசைவான கேகோஃபோசு இசையுடன் கொண்டாடுகின்றனர். மிம்குட் மாநில திருவிழா, குக்கி சமுதாயத்தின் மகிழ்ச்சி மற்றும் கொண்டாட்டத்தில் மக்கள் சேர அனுமதிக்கிறார். குக்கி மக்கள் தங்கள் இன கலாச்சாரத்தை பிரதிபலிக்கும் கலைகள் மூலம் தமது வெளிப்படுத்துகிறார்கள்.  
இந்த திருவிழா பிரமாண்டமான கொண்டாட்டமாக நடத்தப்பட்டாலும் மிம் குட் 2021-ஆம் ஆண்டில் கோவிட்-19 பெருந்தொற்று காரணமாக பெரிய அளவில் அனுசரிக்கப்படாமல் இருந்தது.
# கோவா மணற்சிற்ப விழா

**கோவா மணற்சிற்ப விழா** என்பது கோவா சுற்றுலாத்துறையுடன் இணைந்து மணல் வழிபாட்டு என்ற மணல் சிற்ப நிறுவனத்தால் நடத்தப்படும் கோவாவின் வருடாந்திர நிகழ்வாகும் . மூன்று நாள் விழாவான இது கோவாவின் பிரமாண்டமான மற்றும் அழகிய கடற்கரைகளில் ஒன்றான கண்டோலிம் கடற்கரையில் கிறிஸ்துமஸுக்கு சற்று முன்னதாக டிசம்பர் மாதத்தில் நடைபெறுகிறது.  
இது ஒரு குறிப்பிட்ட தலைப்பை முன்னிலைப்படுத்த வெவ்வேறு கருப்பொருள்களுடன் நடைபெற்று வருகிறது. கோவா மணல் கலை விழாவானது ஜெர்ரி ஜோஸ் அவர்களின் கருத்தாக்கம் மற்றும் ஏற்பாடு செய்யப்பட்ட கலை விழாக்கள் மாணவர்கள் மற்றும் மணற்சிற்ப காலையில் ஆர்வமுள்ள இந்திய கலைஞர்களை உள்ளடக்கியது.
# கோவா மணற்சிற்ப விழா

## GSAF 2009

கோவா மணற்சிற்ப விழாவின் தொடக்க ஆண்டான 2009 ஆம் ஆண்டிற்கான கருப்பொருள் புவி வெப்பமடைதல் ஆகும், இந்த கருப்பொருளை சிறப்பாக வெளிக்காட்டும் வகையில் ஆறு வெவ்வேறு மணல் சிற்பங்கள் செய்யப்பட்டன. ஒவ்வொரு மணல் சிற்பமும் கருப்பொருளை முன்னிலைப்படுத்தும் பிரச்சாரம் போல் இருந்தது.
# கோவா மணற்சிற்ப விழா

## GSAF 2010

GSAF 2010 இன் கருப்பொருளான வனவிலங்கு பாதுகாப்பை சித்தரிக்கும் வகையில் கருப்பொருள் சார்ந்த கேளிக்கைப் பூங்கா ஒன்று மணற்சிற்பங்களைக் கொண்டே அமைக்கப்பட்டிருந்தது. முக்கிய திருவிழாவிற்கு சுமார் 3 நாட்களுக்கு முன்பாகவே, மும்பை, புனே மற்றும் கோவாவைச் சேர்ந்த மாணவர்கள் மற்றும் கலைஞர்கள் தங்கள் படைப்புகளை உருவாக்கத் தொடங்கினர், முற்றிலும் மணலால் செய்யப்பட்ட பல்வேறு அழிந்துவரும் உயிரினங்களைக் கொண்ட தனித்துவமான கேளிக்கை பூங்காவை உருவாக்கினர்.
# கோவா மணற்சிற்ப விழா

## GSAF 2011

கோவா மணல் கலை விழா 2011 க்கான கருப்பொருள் **"கடல் வாழ்க்கை - தண்ணீருக்கு அடியில் உள்ள பொக்கிஷங்கள்"** . இந்த கருப்பொருளை சித்தரிக்கும் சில சிறந்த மணல் சிற்பங்களை மக்கள் கண்டு ரசித்தனர். மற்ற கலைஞர்களைத் தவிர, இந்த ஆண்டு கோவா மணல் கலை விழாவில் இங்கிலாந்தைச் சேர்ந்த உலகப் புகழ்பெற்ற மணல் சிற்பிகளில் ஒருவரான **சைமன் ஸ்மித்-தி சாண்ட் விஸார்ட்** கலந்து கொண்டார். மணற்சிற்ப கலைஞர்களில் முதன்மையானவராக கருதப்படும் சைமனின் கலைப் பணி உலகம் முழுவதும் போற்றப்பட்டுள்ளது.  
திருவிழாவின் முக்கிய மூன்று நாட்களில் மணல் சிற்பங்கள், மணல் நடனம் மற்றும் மணல் சித்திரங்கள் போன்ற பல்வேறு மணல் கலை வடிவங்கள் காட்சிப்படுத்தப்படும். விருப்பமுள்ளவர்கள் மணல் கலை குறித்த இலவச பயிலரங்கிலும் கலந்து கொள்ளலாம். மணலில் மணல் சிற்பம்/வரைதல்/செய்திகளை எழுதுதல் அல்லது நியமிக்கப்பட்ட பயிற்சிக் குழியில் மணலுடன் விளையாடுவது போன்றவற்றை முயற்சிக்க அனைவரும் அழைக்கப்படுகிறார்கள். இது ஒன்றுக்கொன்று போட்டி போடுவதற்காக அல்ல, கலையின் மீதான காதலுக்காக.  
கலைஞர்கள் தங்கள் படைப்புகளை டிசம்பர் 10 முதல் தொடங்குவார்கள். அனைவருக்கும் நுழைவு இலவசம்
# கிசாமா பாரம்பரிய கிராமம்

**கிசாமா பாரம்பரிய கிராமம்**  
| கிக்வேமா-பெசாமா, கோகிமா மாவட்டம், நாகாலாந்து |
| --- |
**கிசாமா பாரம்பரிய கிராமம்** (*Kisama Heritage Village*)(**நாகா பாரம்பரிய கிராமம்**) என்பது இந்திய மாநிலமான நாகாலாந்தின் கோகிமா மாவட்டத்தில் உள்ள கிக்வேமா மற்றும் பெசாமா கிராமங்களுக்கு இடையே உள்ள மலைச் சரிவுகளில் அமைந்துள்ள ஒரு பாரம்பரிய கிராமமாகும். இந்தப் பாரம்பரிய மலைக் கிராமத்தில் ஆண்டுதோறும் இருவாட்சி திருவிழா நடைபெறுகிறது.  
இந்தப் பாரம்பரிய கிராமம் நாகாலாந்தின் அனைத்து 17 இனக்குழுக்களுக்கும் சொந்தமானது. இக்கிராமம் உண்மையான பாரம்பரிய நாகா கிராமத்தின் உணர்வை வழங்கும் வகையில் வடிவமைக்கப்பட்டுள்ளது.
# கிசாமா பாரம்பரிய கிராமம்

## பெயர்

கிசாமா என்ற இதன் பெயர் இரண்டு அண்டை கிராமங்களின் பெயர்களின் தொகுப்பாகும். **கி** குவேமாவிலிருந்தும் **சா** என்பது பெசாமவிலிருந்தும் **மா** என்பது இரண்டு சொல்லிருந்தும் பெறப்பட்டது.
# கிசாமா பாரம்பரிய கிராமம்

## அமைவிடம்

கிசாமா பாரம்பரிய கிராமம் நாகாலாந்தின் தலைநகரான கோகிமாவிற்கு தெற்கே. கிக்வேமா மற்றும் பெசாமா இடையே ஆசிய நெடுஞ்சாலை 1 / தேசிய நெடுஞ்சாலை 2-ன் மேற்பகுதியில் தளம் அமைந்துள்ளது.
# தேசிய பெண் வாக்குரிமை சங்கம்

**தேசிய பெண் வாக்குரிமை சங்கம்** (**National Woman Suffrage Association**) சுருக்கமாக:NWSA) பெண்களின் வாக்குரிமைக்காக மே 15, 1869 இல் அமெரிக்க ஐக்கிய நாட்டில் உருவாக்கப்பட்டது. அதன் முக்கியத் தலைவர்கள் *சூசன் பி. அந்தோனி* மற்றும் *எலிசபெத் கேடி ஸ்டாண்டன்* ஆவார். ஐக்கிய அமெரிக்க அரசியலமைப்பின் முன்மொழியப்பட்ட பதினைந்தாவது திருத்தத்தின் மீது பெண்கள் உரிமைகள் இயக்கம் பிளவுபட்ட பிறகு இது உருவாக்கப்பட்டது. இது கறுப்பின ஆண்களுக்கும் வாக்களிக்கும் உரிமைக்காகவும் போராடியது.  
பெண்களின் வாக்களிக்கும் உரிமைக்கான பிரச்சாரத்தில் தேசிய பெண் வாக்குரிமை சங்கம், முதன்மையாக கூட்டாட்சி மட்டத்தில் வேலை செய்தது. 1870களின் முற்பகுதியில், அது பெண்களை வாக்களிக்க முயற்சிக்கும் மற்றும் தடுக்கப்பட்டால் வழக்குகளைத் தாக்கல் செய்ய ஊக்குவித்தது. ஐக்கிய அமெரிக்க அரசியலமைப்பு அனைத்து குடிமக்களுக்கும் சமமான பாதுகாப்பிற்கான உத்தரவாதங்கள் மூலம் பெண்களுக்கு மறைமுகமாக உரிமையளித்தது என்று வாதிட்டது. பல பெண்கள் வாக்களிக்க முயன்றனர். குறிப்பாக *சூசன் பி. அந்தோனி*, கைது செய்யப்பட்டு பரவலாக விளம்பரப்படுத்தப்பட்ட விசாரணையில் குற்றவாளி எனக் கண்டறியப்பட்டார். அமெரிக்க அரசியலமைப்பு பெண்களுக்கு மறைமுகமாக உரிமையளிக்கவில்லை என்று ஐக்கிய அமெரிக்க உச்ச நீதிமன்றம் தீர்ப்பளித்த பிறகு, இச்சங்கம் வெளிப்படையாக அவ்வாறு செய்யும் ஒரு சட்டத் திருத்தத்திற்காக போராடியது.  
தேசிய பெண் வாக்குரிமை சங்கம் மற்றும் அதன் தலைவர்கள் பன்னாட்டு பெண்கள் அமைப்புடன் பணிபுரிந்தனர். 1890ம் ஆண்டில் தேசிய பெண் வாக்குரிமை சங்கம் அதன் போட்டியாளரான அமெரிக்கப் பெண் வாக்குரிமை சங்கத்துடன் இணைந்தபோது, அந்தோனி மற்றும் ஸ்டாண்டனின் தலைமையில் அமெரிக்க பெண் வாக்குரிமை சங்கம் நிறுவப்பட்டது. இச்சங்கம் 1890ல் கலைக்கப்பட்ட போதிலும், 5 சூன் 1920 அன்று ஐக்கிய அமெரிக்க அரசியலமைப்பு சட்டத்தில் **19ம் திருத்தம்** மேற்கொள்ளப்பட்டு பெண்கள் வாக்குரிமை மற்றும் கருப்பு நிறத்தவர்களுக்கும் வாக்குரிமை வழங்கப்பட்டது.
# தேசிய பெண் வாக்குரிமை சங்கம்

## பின்னணி

1800களின் நடுப்பகுதியில் ஐக்கிய அமெரிக்க அரசியலமைப்பு சட்டத்தின் படி பெண்களுக்கு வாக்குரிமை மறுக்கப்பட்டது. பெண்களுக்கு வாக்களிக்கும் உரிமை கோர, *எலிசபெத் கேடி ஸ்டாண்டேன்* தலைமையில் 1848ம் ஆண்டில் நடைபெற்ற முதல் பெண்கள் வாக்குரிமை மாநாடு ஒரு முக்கிய நிகழ்வாகும். மாநாட்டிற்குப் பிறகு, பெண்களுக்கான வாக்குரிமை என்பது இயக்கத்தின் மையக் கோட்பாடாக மாறியது.  
1851ம் ஆண்டில், ஸ்டாண்டன் மற்றும் சூசன் பி. அந்தோனி பல தசாப்த கால கூட்டாண்மையை உருவாக்கினர், இது பெண்கள் உரிமைகள் இயக்கத்திற்கும் எதிர்கால தேசிய பெண் வாக்குரிமை சங்கத்திற்கும் (NWSA) முக்கியமானதாக மாறியது. அடுத்த பல ஆண்டுகளாக, அவர்கள் அடிமைத்தனத்தை ஒழிப்பதற்கும், பெண்களின் உரிமைகளுக்காகவும் ஒன்றாக உழைத்தனர்.  
1866ம் ஆண்டில், அந்தோனி மற்றும் ஸ்டாண்டன் பதினொன்றாவது தேசிய பெண்கள் உரிமைகள் மாநாட்டை ஏற்பாடு செய்தனர். இம்மாநாடு அமெரிக்க உள்நாட்டுப் போர் தொடங்கியதிலிருந்து முதல் முறையாக நடைபெற்றது. இந்த மாநாடு தன்னை அமெரிக்க சம உரிமைகள் சங்கமாக (AERA) மாற்றிக் கொள்ள வாக்களித்தது. இதன் நோக்கம் அனைத்து குடிமக்களின் சம உரிமைகளுக்காக, குறிப்பாக பெண்கள் மற்றும் கருப்பினத்தவர்களின் வாக்குரிமைக்காக பிரச்சாரம் செய்வதாகும்.  
பெண்களின் வாக்குரிமையை முதன்மையாகக் கொண்டிருந்த அமெரிக்க சம உரிமைகள் சங்க உறுப்பினர்கள் காலப்போக்கில் இரண்டு பிரிவுகளாக பிரிந்து செயல்பட்டனர். லூசி ஸ்டோன் என்ற முன்னணி நபரின் தலைமையில் இருந்த ஒரு பிரிவானது, கறுப்பின ஆண்களுக்கான வாக்குரிமையை முதலில் அடைவதற்குத் தயாராக இருந்தது. மேலும் குடியரசுக் கட்சியுடன் நெருங்கிய உறவைப் பேண விரும்பியது. ஸ்டாண்டன் மற்றும் அந்தோனி ஆகியோர் தலைமயிலான ஒரு குழுவினர் பெண்கள் மற்றும் கறுப்பின ஆண்களும் ஒரே நேரத்தில் வாக்குரிமை பெற போராடியது. மேலும் இக்குழுவினர் நிதி மற்றும் பிற ஆதாரங்களுக்காக ஒழிப்புவாதிகளைச் சார்ந்திருக்காத, அரசியல்ரீதியாக சுதந்திரமான பெண்கள் இயக்கத்தை நோக்கிப் பணியாற்றினார். 1868ம் ஆண்டில், அந்தோனியும் ஸ்டாண்டனும் நியூயார்க் நகரத்தில் வாராந்திர பெண்கள் உரிமைப் பத்திரிகையான *தி ரெவல்யூஷன்* எனும் செய்திப் பத்திரிக்கையை வெளியிடத் தொடங்கினர். இது அவர்களின் இயக்கத்தின் பிரிவை ஆதரிப்பதற்கான முக்கிய கருவியாக மாறியது.  
பெப்ரவரி 3, 1870 அன்று நிறைவேற்றப்பட்ட அமெரிக்க அரசியலமைப்பின் பதினைந்தாவது திருத்ததின்படி கருப்பின ஆண்களுக்கு மட்டும் வாக்குரிமை வழங்கப்பட்டது. ஸ்டாண்டனும், அந்தோனியும் இந்த திருத்தத்தை எதிர்த்தனர். அனைத்து பெண்களும், அனைத்து ஆப்பிரிக்க அமெரிக்கர்களும் ஒரே நேரத்தில் வாக்கு உரிமை பெற வேண்டும் என்று வலியுறுத்தினார்கள். ஸ்டாண்டன் தி ரெவல்யூஷனின் பக்கங்களில் வாதிட்டார், அனைத்து பெண்களையும் தவிர்த்து கிட்டத்தட்ட அனைத்து ஆண்களுக்கும் உரிமை வழங்குவதன் மூலம், இந்த திருத்தமானது ஆண்களை பெண்களை விட உயர்ந்தவர்கள் என்ற கருத்துக்கு அரசியலமைப்பு அதிகாரத்தை வழங்கும் இது "பாலியல் பிரபுத்துவத்தை" உருவாக்குகிறது என்றார்.
# தேசிய பெண் வாக்குரிமை சங்கம்

## தேசிய பெண் வாக்குரிமை சங்கத்தின் உருவாக்கம்

1869ல் அமெரிக்க சமத்துவ உரிமை சங்கம் ஒரு மாநாட்டிற்குப் பிறகு சரிந்தது. மேலும் இரண்டு போட்டி பெண்கள் வாக்குரிமை அமைப்புகள் அதன் தொடர்ச்சியாக உருவாக்கப்பட்டன. தேசிய பெண் வாக்குரிமை சங்கம் (NWSA) மே 15, 1869ல் உருவாக்கப்பட்டது. இதன் முதன்மைத் தலைவர்களாக *அந்தோனி* மற்றும் *ஸ்டாண்டன்* இருந்தனர்.[10] அமெரிக்க பெண் வாக்குரிமை சங்கம் (AWSA) நவம்பர் 1869ல் உருவாக்கப்பட்டது. அதன் முதன்மைத் தலைவராக *லூசி ஸ்டோன்* இருந்தார். ஸ்டாண்டனும், அந்தோனியும் பெண்களின் வாக்குரிமை இயக்கத்தின் தலைவர்களாக பரவலாக அறியப்பட்டனர் மற்றும் அதன் திசையை அமைப்பதில் அதிக செல்வாக்கு பெற்றனர்.  
தேசிய பெண் வாக்குரிமை சங்கத்தின் தலைவர்கள் ஆன்டனி மற்றும் ஸ்டாண்டன் உருவாக்கிய பெண்களின் விசுவாசமான தேசிய லீக் ஆகும். அதன் 5000 உறுப்பினர்கள் 1864ம் ஆண்டில் அடிமைத்தனத்தை ஒழிப்பதற்கான திருத்தத்திற்கு ஆதரவாக, நாட்டின் வரலாற்றில் மிகப்பெரிய இயக்கத்தை நிறைவு செய்தனர்.[13][14] ஆன்டனி மற்றும் ஸ்டாண்டன் மாத ஊதியம் பெறும் உழைக்கும் பெண்கள் சங்கம் நிறுவினர்.
# தேசிய பெண் வாக்குரிமை சங்கம்

## புதிய புறப்பாடு

1869ல், தேசிய பெண் வாக்குரிமை சங்கத்தின் உறுப்பினரான வர்ஜீனியா மைனர், மற்றும் அவரது கணவர் பிரான்சிஸ் ஆகியோர் பெண்களின் வாக்குரிமையை அடைவதற்கு பதினாறாவது திருத்தம் தேவையில்லை என்ற கருத்தை உருவாக்கினர். அவர்களின் அணுகுமுறை, புதிய புறப்பாடு என்று அறியப்பட்டது. இது பெண்கள் ஏற்கனவே அமெரிக்க அரசியலமைப்பின் மூலம் மறைமுகமாக உரிமை பெற்றுள்ளனர் என்ற நம்பிக்கையின் அடிப்படையில் அமைந்தது.[29] அவர்களின் மூலோபாயம் பதினான்காவது திருத்தத்தை பெரிதும் நம்பியுள்ளது. அதில் கூறப்படுவதாவது: "அமெரிக்காவின் குடிமக்களின் சலுகைகள் அல்லது விலக்குகளை குறைக்கும் எந்தவொரு சட்டத்தையும் எந்த மாநிலமும் உருவாக்கவோ அல்லது செயல்படுத்தவோ கூடாது ... அல்லது அதன் அதிகார வரம்பிற்குள் உள்ள எந்தவொரு நபருக்கும் சட்டங்களின் சமமான பாதுகாப்பை மறுக்க முடியாது. "  
ஜனவரி 1871ல் அமெரிக்க பெண் வாக்குரிமை சங்கத்தின் வருடாந்திர மாநாடு வாஷிங்டனில் நடைபெற்றது. இம்மாநாட்டில் அரசியலமைப்பு பெண்களுக்கு மறைமுகமாக உரிமை அளித்துள்ளது என்று தீர்ப்பளிக்க நீதிமன்றங்களைக் கேட்பதற்குப் பதிலாக, அதே இலக்கை அடைய ஒரு அறிவிப்புச் சட்டத்தை நிறைவேற்றுமாறு காங்கிரஸைக் கேட்டுக் கொண்டது.
# தேசிய பெண் வாக்குரிமை சங்கம்

## வாக்குரிமை மறுக்கப்படுவதை எதிர்த்து போராடுதல்

1872ம் ஆண்டில், *சூசன் பி. அந்தோனி* அதிபர் தேர்தலில் பெண்களை வாக்களிக்க அனுமதிக்கும்படி கோரினார். அதற்காக அவர் கைது செய்யப்பட்டு பரவலாக விளம்பரப்படுத்தப்பட்ட விசாரணையில் குற்றவாளி என நிரூபிக்கப்பட்டார்.
# தேசிய பெண் வாக்குரிமை சங்கம்

## சங்கத்தின் புகழ் பெற்ற உறுப்பினர்கள்

சூசன் பி. அந்தோனி மற்றும் எலிசெபத் கேடி ஸ்டேன்டோன் தவிர்த்த பிற புகழ் பெற்ற உறுப்பினர்கள்
# தேசிய பெண் வாக்குரிமை சங்கம்

## இதனையும் காண்க

- பெண்கள் வாக்குரிமை
- உழைக்கும் பெண்கள் சங்கம்
# பஸ்தர் லோகோத்சவ்

**பஸ்தர் லோகோத்சவ்** என்பது சத்தீஸ்கரின் முக்கியமான மற்றும் கொண்டாட்டமான திருவிழா ஆகும், இது சத்தீஸ்கர் மாநிலத்தின் அனைத்து பழங்குடி நாட்டுப்புற கலாச்சாரத்தின் பிரதிநிதித்துவத்தை உள்ளடக்கியது. மழைக்காலம் முடிந்த பிறகு நடைபெறும் லோகோத்சவ்,விழாவில் பங்கேற்க சத்தீஸ்கரின் தொலைதூர கிராமங்களில் இருந்தும் கூட ஏராளமான பழங்குடியின குழுக்களை ஈர்க்கிறது. பஸ்தர் லோகோத்சவில் பழங்குடியினரின் கைவினைப் பொருட்கள் காட்சிக்கு வைக்கப்பட்டுள்ளன. சத்தீஸ்கரின் நாட்டுப்புற மக்களின் திருவிழாவைக் குறிக்கும் வகையில், பஸ்தரின் லோகோத்சவ் கலாச்சார நிகழ்வுகளின் வரிசையுடன் தொடங்குகிறது. சத்தீஸ்கரின் ஜகதல்பூர் பகுதியானது பஸ்தாபரப் என்ற சிறப்பு நிகழ்ச்சியை ஏற்பாடு செய்கிறது, இதில் ஒவ்வொரு பழங்குடி சமூகங்களின் நடனம் மற்றும் பாடல்களின் சிறப்பம்சங்களைக் காணலாம்.  
இந்த விழாவானது பஸ்தர் தசரா என்ற முதன்மையான விழாவின் நீட்டிப்பாக கொண்டாடப்படுகிறது. மேலும் இது ஒரு பதினைந்து நாட்களுக்கு நீடிக்கும். இது பஸ்தாரின் முக்கிய அம்சங்களின் சிறப்பம்சத்தை வழங்குகிறது, இதில் சத்தீஷ்கரின் இயற்கை அழகு மற்றும் அற்புதமான மற்றும் நுண்கலை மற்றும் கைவினைப் படைப்புகள் அடங்கும்.
# பஸ்தர் லோகோத்சவ்

## சிறப்பம்சம்

*பஸ்தர் லோகோத்சவ்* என்பது அங்குள்ள பழங்குடியினரின் மரபுகள், பாரம்பரியம் மற்றும் கலாச்சாரம் ஆகியவை அங்கீகாரம் பெறும் ஒரு வகையான தளமாகும். லோகோத்சவின் போது, மாநிலத்தின் மற்ற பகுதிகள் மற்றும் பக்கத்து மாவட்டங்களிலிருந்தும் கூட மக்கள் இந்த நிகழ்வின் கவர்ச்சியான அழகை அனுபவிக்க வருகிறார்கள். மேலும், இந்தியாவின் பிற மாநிலங்களின் பழங்குடியினர் பஸ்தர் லோகோத்சவ்வில் ஆர்வத்துடன் கலந்து கொள்கின்றனர். திருவிழாவின் போது பஸ்தாரின் பழங்குடியினக் குழுக்களால் அரிதான அழகிய கைவினைப்பொருட்கள் விற்கப்படுகின்றன. சில சமயங்களில், மற்ற நாடுகளிலிருந்து வரும் சுற்றுலாப் பயணிகளும் பஸ்தர் லோகோத்சவ்வில் காணப்படுகின்றனர். இது பிராந்திய எல்லைகளைக் கடந்த லோகோத்சவின் அபரிமிதமான பிரபலத்தைக் குறிக்கிறது. வண்ணமயமான மற்றும் வரலாற்று கலாச்சார அடையாளமாக, பஸ்தர் லோகோத்சவ் சத்தீஸ்கரின் சுற்றுலா வாய்ப்புகளை மேம்படுத்துகிறது. விளம்பர பிரச்சாரங்கள் மற்றும் மாநிலத்தின் பார்வையிடும் இணையதளங்களில், பஸ்தர் லோகோத்சவ் பற்றிய குறிப்பு அடிக்கடி காணப்படுகிறது. சத்தீஸ்கர் மாநிலத்தில் இதுபோன்ற பழங்குடியினர் பண்டிகைகளை மாநில அரசு எப்போதும் ஊக்குவிக்கிறது. பஸ்தர் லோகோத்சவ் மாநிலத்தின் திருவிழாக்களுக்கு ஒரு துடிப்பான பரிமாணத்தை சேர்க்கிறது.
# தற்செயற்கண்டுபிடிப்பு கலை விழா

**தற்செயற்கண்டுபிரிப்பு கலை விழா** (*Serendipity Arts Festival*) என்பது கோவாவின் பனஜியில் திசம்பர் மாத இறுதியில் ஒரு வாரம் நடைபெறும் வருடாந்திர கலை விழா ஆகும். இந்த விழாவினை 2016ஆம் ஆண்டு *ஹீரோ எண்டர்பிரைஸின்* தலைவரான சுனில் காந்த் முன்ஜால் என்பவரால் துவக்கிவைக்கப்பட்டது. கலை, நாடகம், இசை, இலக்கியம், நடனம், உணவு மற்றும் கைவினைப்பொருட்கள் போன்ற பல துறை நிகழ்ச்சியாக இந்தியாவில் நடைபெறும் கலை விழா இதுவாகும். துறை இடைத் திருவிழாவாக நடைபெறும் இந்த விழா இந்திய ஊடகங்களில் தாக்கங்களை ஏற்படுத்தியுள்ளது.  
இந்த திருவிழாவினை காண எவ்வித கட்டணமும் வசூலிப்பதில்லிஅ. 2018ஆம் ஆண்டு நடைபெற்ற இந்த விழாவில் 450,000 மேற்பட்டவர்கள் கலந்துகொண்டனர். 2019ஆண்டு விழாவில் மாண்டோவி ஆற்றின் சில பாரம்பரிய கட்டமைப்புகள் உட்பட 12 இடங்களில் நடைபெற்றது. மேலும் பட்டறைகள், நேரடி நிகழ்ச்சிகள் மற்றும் கலைக் கண்காட்சிகள் உட்பட 95க்கும் மேற்பட்ட நிகழ்வுகளைக் கொண்டிருந்தது.  
இந்த விழாவை இலாப நோக்கற்ற தற்செயற்கண்டுபிடிப்பு கலை அறக்கட்டளை அமைப்பு ஏற்பாடு செய்கின்றது. ஒவ்வொரு ஆண்டு விழாவும் ஒரு புதிய மேற்பார்வைக் குழுவால் திட்டமிட்டு நடத்தப்படுகிறது. 2019ஆம் ஆண்டில், காட்சிக் கலை நிகழ்ச்சிகளைக் கலைஞர்கள் ஜோதிந்திர ஜெயின் மற்றும் சுதர்சன் செட்டி, சமையல் கலைகளைச் சமையல் கலைஞர் ராகுல் அகர்கர், நடனம் மயூரி உபாத்யா, இசை சினேகா கான்வால்கர் மற்றும் பலர் இணைந்து நிகழ்த்தியிருந்தனர்.
# மேக் பராப் (பழங்குடி பண்டிகை )

**மேக் பராப்** என்பது கிழக்கு இந்தியாவின் ஹோ பழங்குடி மக்களிடையே கொண்டாடப்படும் முக்கிய திருவிழாவாகும். மேலும் முண்டா மக்களாலும் கொண்டாடப்படுகிறது. ஜுவாங், கடாப் போன்ற வேறு எந்த முண்டா மொழி பேசும் மக்களாலும் இது கொண்டாடப்படுவதில்லை மற்றும் ஹோஸை விட முண்டாக்களுக்கு மிகவும் குறைவான முக்கியத்துவம் வாய்ந்தது. ஹோ சிருஷ்டி புராணத்தில், பூமியின் முதல் மனிதரான *லுகு கோலாவை* உருவாக்கிய சிங்போங்கா தெய்வத்தின் நினைவாக இது மாக் போனை மாதத்தில் நடத்தப்படுகிறது. இது முதன்முதலில் 1912 ஆம் ஆண்டில் இந்திய மானுடவியலாளர் ராய் பகதூர் சரத் சந்திர ராய் தனது *முண்டாக்கள் மற்றும் அவர்களின் நாடு என்ற* புத்தகத்தில் விவரிக்கப்பட்டது.
# மேக் பராப் (பழங்குடி பண்டிகை )

## பின்னணி

மேக் பராப் **போரசு** மாதத்தின் இறுதியில் அதாவது டிசம்பர்-ஜனவரி மாதத்திலும்,அல்லது **மாக்** மாதத்தின் தொடக்கத்திலும் அதாவது ஜனவரி-பிப்ரவரி மாதங்களில் கொண்டாடப்படலாம். பண்டிகைக் கொண்டாட்டத்தின் பின்னணியில் உள்ள முக்கிய காரணம் முன்னோர்களுக்கு புதிய பருப்பு மற்றும் பிற தானியங்களை வழங்கி படையல் இடுவதாகும். ஒவ்வொரு கிராமங்களும் ஒவ்வொரு தேதிகளில் இந்த திருவிழாவைக் கொண்டாடுவதால், திருவிழாவைக் கொண்டாட நிலையான தேதிகள் என்று எதுவும் நிர்ணயிக்கப்படவில்லை. ஆனால் திங்கள், புதன் மற்றும் வெள்ளி ஆகிய மூன்று நாட்கள் விரதம் எல்லா கிராமங்களிலும் அனுசரிக்கப்படுகிறது.
# மேக் பராப் (பழங்குடி பண்டிகை )

## கொண்டாடும் முறைகள்

பஹானின் மனைவி திருவிழாவில் முக்கியப் பங்கு வகிக்கிறார். திருவிழாவிற்கு கிட்டத்தட்ட மூன்று அல்லது நான்கு நாட்களுக்கு முன்பு குளித்து நோன்பிருந்து பிரசாதம் தயாரிக்கும் பணி அவளிடம் ஒப்படைக்கப்பட்டுள்ளது. பழங்குடியினர் குழு அடுத்ததாக ஹவ்வாவை நிகழ்த்துகிறது. திருவிழாவிற்கு மூன்று நாட்களுக்கு முன்பு அந்தி சாயும் போது பஹானின் வீட்டின் முன் ஒரு பெரிய மேளம் அடிக்கப்படும். மேளம் முழங்கவும் கிராமத்தைச் சேர்ந்த இளைஞர்களும் பெண்களும் ஒரு குறிப்பிட்ட இடத்தில் கூடி, கிராமத்தைச் சுற்றி வந்து நடனம் மற்றும் பாடல்களில் ஈடுபடுவார்கள். அவர்கள் கிழக்குப் பக்கத்திலிருந்து வடக்குப் பக்கமாக நகர்ந்து, கோலாக்வைஸுக்கு எதிராக நகர்ந்து கிழக்குப் பக்கத்திலிருந்து மீண்டும் கிராமத்திற்குள் நுழைகிறார்கள். விழாவின் போது நடத்தப்படும் பலிக்கான ஏற்பாடுகள் கொண்டாட்டங்களுக்கு முன்னதாகவே பஹன்கள் செய்து வருகின்றனர். திருவிழாவிற்கு மூன்று நாட்களுக்கு முன், பசுவின் சாணம் மற்றும் செடிகள் அல்லது சால் மரத்தின் கிளைகள் கிராமத்து இளைஞர்களால் காட்டில் இருந்து எடுக்கப்பட்டது. தேர்ந்தெடுக்கப்பட்ட தளத்தில் உள்ள பஹான் மூன்று இலை கோப்பைகள் மற்றும் தட்டுகளை தயார் செய்கிறது. பின்னர் அவர் கிராமங்களில் உரையாற்றுகிறார் மற்றும் மூதாதையருக்கு சடங்காக அரிசியால் செய்த மதுவை வழங்கும் மூன்று கோப்பைகளுக்கு முன் வணங்குகிறார். மீதமுள்ள அரிசியால் செய்த மது பின்னர் பஹான், அவரது குடும்ப உறுப்பினர்கள் மற்றும் காட்டில் இருந்து சால் கிளைகளை கொண்டு வந்த இளைஞர்களால் உட்கொள்ளப்படுகிறது.  
சடங்குகள் இரவு முழுவதும் நடனமாடுவதன் மூலம் பின்பற்றப்படுகின்றன மற்றும் அனைத்து நடனக் கலைஞர்களுக்கும் ஒரு கோப்பை அரிசியால் செய்த மது வழங்கப்படும்.சடங்கின் போது ஒரு கோழி பலியிடப்பட்டு அதன் இரத்தம் அதன் முன் வைக்கப்படும் அரிசியின் மூன்று குவியல்களில் ஊற்றப்படுகிறது. அரிசியின் நூல் குவியல்களுக்கு மூன்று துண்டுகள் அப்பத்தை வழங்கப்படுகின்றன மற்றும் சடங்கு மது ஒரு மடக்கு வழங்கப்படுகிறது. விருந்து தியாகத்தின் முடிவைக் குறிக்கிறது. பஹான் அடுத்ததாக அவனது வீட்டிற்குப் புறப்படுகிறான், அதைத் தொடர்ந்து அவனுடைய உதவியாளரும் கிராம மக்களும் ஹவ்வா பாடலைப் பாடுகிறார்கள். பஹான் பின்னர் ஒரு புதிய மண் பானையில் அரிசி மற்றும் பலியிடப்பட்ட கோழிகளை சமைத்து, தானாக வளர்ந்த சால் மரத்தின் கிளையை நட்ட இடத்திற்கு எடுத்துச் செல்கிறார். மூன்று அரிசி குவியல்களுக்கு முன் இறைச்சி மற்றும் அரிசி சாராயம் முதலில் வழங்கப்பட்டது, அதன் மீது தண்ணீர் தெளிக்கப்படுகிறது. பஹான் பின்னர் ஒரு புதிய மண் பானையில் அரிசி மற்றும் பலியிடப்பட்ட கோழிகளை சமைத்து, தானாக வளர்ந்த சால் மரத்தின் கிளையை நட்ட இடத்திற்கு எடுத்துச் செல்கிறார். மூன்று அரிசி குவியல்களுக்கு முன் இறைச்சி மற்றும் அரிசி சாராயம் முதலில் வழங்கப்பட்டது,  
யாகம் முடிந்துவிட்டதாக பஹான் அறிவித்த பிறகு, முண்டாக்கள் விருந்து மற்றும் குடிப்பழக்கத்தில் ஈடுபடுகிறார்கள். பஹன் அங்கு வைக்கப்பட்டுள்ள ஒரு அடுப்பில் சிறிது அரிசியை வேகவைத்து, அதை தனது மனைவியிடம் ஒப்படைத்து, அதை தங்கள் குடும்ப முன்னோர்களுக்கு வழங்குகிறார். இந்த சடங்கு நடனம் மற்றும் ஹாவா பாடல்களைப் பாடுவதன் மூலம் குறிக்கப்படுகிறது.
# விக்கிப்பீடியா:Statistics/weekly/19-Feb-2023